Malindi

Malindi je kenské prístavné mesto, centrum rovnomenného okresu. Leží na brehoch Indického oceánu v zátoke Malindi pri ústí rieky Galana, 120 km severne od Mombasy. V roku 1999 malo 80 721 obyvateľov. Mesto žije predovšetkým z turistiky, obľúbené je najmä medzi Talianmi. V Starom meste sa zachovalo veľa pamiatkovo cenných domov, vrátane mešity a paláca na pobreží. Južne od mesta ležia zvyšky mesta Gedi. Dejiny Už v 9. storočí existovala na mieste Malindi rybárska dedina. V 14. storočia už bolo dôležitým obchodným centrom východoafrického pobrežia, súperilo s Mombasou o dominantné postavenie v regióne. Začiatkom 15. storočia ho navštívilo čínske loďstvo Čeng Chea. Vládca Malindi poslal do Číny vyslanca so žirafou. Roku 1498 sa zastavil v Malindi na ceste do Kalikatu Vasco da Gama a dal tu vztýčiť stĺp. V roku 1499 založili Portugalci v Malindi obchodnú stanicu, ktorá poskytovala útočisko a oddych pre lode plaviace sa z a do Indie. Mesto sa stalo pravidelnou zastávkou európskych lodí plávajúcich do Indie. Referencie Zdroj Tento článok je čiastočný alebo úplný preklad článkov Malindi na českej Wikipédii a Malindi na anglickej Wikipédii.